open-index/open-wikipedia-markdown huggingface dataset:
Gal Rasché

**Gal Rasché** (vlastným menom **Galina Viktorovna Krutikovová**, , ; * 13. marec 1960)
je rusko-rakúska dirigentka a klaviristka. Je členkou ruského zväzu spisovateľov.
 
Študovala u Anatolija Ivanovova na konzervatóriu N. A. Rimského-Korsakova v Petrohrade. Učila na viacerých hudobných školách a inštitútoch v Rusku  a je činná v orchestrovom manažmente. Taktiež bola činná ako profesorka pre klavír na Praynerskom konzervatóriu vo Viedni a vyučovala ako hosťujúca profesorka na Viedenskom konzervatóriu. Okrem toho dirigovala dva koncerty orchestra Viennarmonica (diela  W.A. Mozarta, F. Schuberta a P. I. Čajkovského) v Koncertnom Dóme a zorganizovala a dirigovala koncerty v Zlatej dvorane Hudobného spolku. Popritom vystúpila ako hosťujúca dirigentka v rôznych krajinách. 
 
Napísala dejstvo pre televíznu verziu Detského albumu Piotra Iľjiča Čajkovského, externe pracuje pre rakúsky rozhlas a uverejnila rozličné články v časopisoch. V roku 1999 získala prvú cenu v súťaži na medzinárodnom festivale "Interfer 99" v Srbsku. 
 
## Externé odkazy
* Oficiálna internetová stránka
* Nikolaj Jolkin ''Dargomyschski-Jahr ging zu Ende'' (Interview mit Prof.Mag.Mauracher-Kroutikova Galina) 2014

Kategória:Ruskí klaviristi
Kategória:Ruskí dirigenti
Kategória:Ruskí hudobní pedagógovia
Kategória:Rakúski klaviristi
Kategória:Rakúski dirigenti
Kategória:Rakúski hudobní pedagógovia
Kategória:Rakúske osobnosti ruského pôvodu
Jacques Cassini

**Jacques Cassini** (* 18. november 1677, Paríž, Francúzsko – † 15. apríl 1756, Thury-sous-Clermont) bol francúzsky astronóm, ktorý sa zaoberal štúdiom komét, planét a ich mesiacov. Bol synom talianskeho astronóma Giovanniho Domenica Cassiniho.

V roku 1716 publikoval prvú astronomickú tabuľku mesiacov Saturna.

## Dielo
* *De la grandeur et de la figure de la terre* (1720)
* *Méthode de determiner si la terre est sphérique ou non* (1738)
* *Éléments d'astronomie* (1740)
* *Tables astronomiques du Soleil, de la Lune, des Planètes, Des Étoiles Fixes Et Des Satellites De Jupiter Et De Saturne* (1740)
* *Traité de la Comète qui a paru en décembre 1743 & en janvier, février & mars 1744* so Jeanom Philippom de Chéseauxom
* *Addition aux Tables astronomiques* (1756)

## Externé odkazy

* [Eintrag](http://royalsociety.org/DServe/dserve.exe?dsqIni=Dserve.ini&dsqApp=Archive&dsqCmd=Show.tcl&dsqDb=Persons&dsqSearch=(Surname='Cassini')&dsqPos=1) im Archiv der Royal Society (englisch)
* ''Jacques Cassini'', In: *[[Encyclopædia Britannica]]*, 11. Auflage, Bd 5, London 1910–1911, S. 459. 

Kategória:Francúzski astronómovia
Kategória:Členovia Francúzskej akadémie vied
Kategória:Členovia Kráľovskej spoločnosti
Kategória:Osobnosti z Paríža
Labyrintkovité

**Labyrintkovité** (lat. *Belontiidae* alebo *Polyacanthidae*) je v niektorých starších taxonomických systémoch čeľaď rýb z radu ostriežotvaré (*Perciformes*). V aktuálnom systéme sú taxóny z tejto čeľade (spolu s ďalšími taxónmi) zaradené do čeľade Osphromenidae v širšom zmysle.

Sú to sladkovodné ryby žijúce vo voľnej prírode v Ázii v prostredí chudobnom na kyslík: v stojatých, niekedy močaristých vodách, na zaplavených ryžových poliach a v rastlinami zarastených potokoch. Patria medzi obľúbené akvaristické čeľade rýb.

## Zvláštne anatomické znaky
Labyrintky majú za očami umiestnený prídavný dýchací orgán - *labyrint*, podľa ktorého sú aj pomenované. Nachádza sa po oboch stranách hlavy v žiabrovej dutine a je pokrytý kožou. V určitom zmysle plní funkciu pľúc, umožňuje rybe dýchať atmosférický kyslík a tým prežiť vo vodách chudobných na kyslík. Brušné plutvy niektorých druhov sú vláknité, majú hmatovú funkciu a pomáhajú im pri orientácii.

## Rozmnožovanie

Väčšina labyrintiek kladie svoje ikry do takzvaného penového hniezda, ktoré postaví samček. Toto hniezdo buduje samček zo vzdušných bubliniek obalených ústnym sekrétom. Penové hniezdo zabezpečí potomstvu potrebný kyslík.

## Najznámejšie akvaristické rody

* rajovec (*[[Belontia]]*)
* bojovnica (*[[Betta]]*)
* rajovec (*[[Macropodus]]*)
* malpulutta (*[[Malpulutta]]*)
* Parosphromenus
* rajovec (*[[Pseudosphromenus]]*)
* plus všetky rody uvedené v článku guramy
Ústavné právo

**Ústavné právo** je odvetvie právneho systému, ktoré reguluje štátnu moc vnútri štátu, jej fungovanie a organizáciu na určitých princípoch a zároveň stanovuje základné pravidlá vzťahu štátnej moci a občanov.

Názory na vzťah pojmov štátne právo a ústavné právo sa v teórii rôznia, pričom obyčajne sa ústavné právo považuje za užší pojem,  pretože rozhodujúce vzťahy v štáte neupravuje len ústava a ústavné zákony, ale aj množstvo ďalších právnych predpisov. 

Ústavné právo sa považuje za vedúce právne odvetvie, pretože s jeho úpravou musia byť v súlade všetky ostatné normy verejného aj súkromného práva. Keďže jeho základnou úpravou je štruktúra, kompetencie, tvorba a činnosť štátnych orgánov a vlastne úprava štátnej formy, t. j. režimu, formy vlády a štátneho zriadenia, sú základnými subjektami ústavného práva štát a štátne orgány. 

Občania do ústavno-právnych vzťahov vstupujú najmä v súvislosti s voľbami, alebo ako nositelia ľudských a občianskych práv. Základnými prameňmi ústavného práva sú ústava, ústavné zákony, uznesenia, nálezy Ústavného súdu a medzinárodné zmluvy (najmä z oblasti ľudských práv).

## Iné projekty

## Literatúra
* BRÖSTL, A. a kol. 2010. "Ústavné právo Slovenskej republiky". Plzeň: Aleš Čeněk s.r.o., 2010,461 s. ISBN 978-80-7380-248-6.
* POSLUCH, M. - CIBULKA, Ľ. 2006. "Štátne právo Slovenskej republiky". Šamorín: Heuréka, 2006, 330s. ISBN 80-89122-31-0.
* PALÚŠ, I. a kol. 2000. "Štátne právo porovnávacie vybraných európskych štátov a USA". Košice: Edičné stredisko Právnickej fakulty UPJŠ, 2000, 1. vydanie, 221s.
* GERLOCH, A. 2009. "Teorie práva". Plzeň: Aleš Čeněk s.r.o., 2009, 308s. ISBN 978-80-7380-233-2.
* MOSNÝ, P. - HUBENÁK, L. 2008. "Dejiny štátu a práva na Slovensku". Košice: Aprilla s.r.o., 2008, 1. vydanie, 376s. ISBN 978-80-89346-02-8.
* KNAPP, V. 1996. "Velké právní systémy: Úvod do srovnávací právní vědy". Praha: C.H.Beck, 1996, 1. vydanie, 346s. ISBN 80-7179-089-3.
* BLAHOŽ, J. - BALAŠ, V. - KLÍMA, K. 2007. "Srovnávací ústavní právo". Praha: ASPI Publishing a.s., 2007, 512s. ISBN 978-80-7357-312-6.
* MOSNÝ, P. - LACLAVÍKOVÁ, M. 2009. "History of states and law on the territory of Slovakia I: From ancient times till 1848". Plzeň: Aleš Čeněk s.r.o., 2009, 1. vydanie, 93s. ISBN 978-80-7380-221-9.
Širokopásmový prenos

**Širokopásmový prenos** (po angl. *broadband (signalling)*) je pôvodne v telekomunikáciách označenie pre prenosové metódy na relatívne širokom pásme frekvencií, ktoré môžu byť rozdelené do kanálov alebo frekvenčných pásiem. 

Výraz "širokopásmový" sa však dá chápať aj širšie. Napríklad pri rádiovom prenose je veľmi úzkopásmový prenos prenos morseovky, širšie pásmo je hlas a najviac širokopásmový je prenos hudby bez straty high audio frekvencií, ktoré sú potrebné pre realistický zvuk.

V dátovej komunikácií modem prenáša dáta pomaly rýchlosťou 64 kbit za sekundu cez telefónnu linku, cez tú istú telefónnu linku však prostredníctvom služby ADSL hovoríme o **[[širokopásmové pripojenie (internet)|širokopásmovom pripojení]]**.  V dátovej komunikácií výraz širokopásmový väčšinou označuje prenos optickým vláknom (FTTH, FTTC).

Kategória:Telekomunikácie
Kategória:Internet
Broadband

**Broadband** (angl. "široký pás") môže byť:
*široké pásmo (frekvenčné)
*ako skrátené označenie viacslovných termínov začínajúcich sa v slovenčine na "širokopásmový/á/é/í", napr. širokopásmový prenos, širokopásmové pripojenie (internet)
Stratená generácia

**Stratená generácia** (, **Generation T**) je označenie povojnovej (prvá svetová vojna) generácie umelcov, pre ktorých sa svet stal len chaosom plným nestabilných hodnôt. Boli sklamaní, plní dezilúzie a deprimovaní z prežitého. Ozajstné hodnoty hľadali v Európe a v Paríži. Demografovia, William Strauss a Neil Howe, v svojej práci, *[[Strauss–Howe generational theory]]*, ohraničili ich narodenie medzi roky 1883-1900. Pojem „lost generation“ spropagovala Gertrude Steinová, americká emigrantka v Paríži, okolo ktorej sa zoskupovali umelci. Pojem od svojej patrónky a mentorky, Gertrude Steinovej, spopularizoval Ernest Hemingway, ktorý ho použil ako motto („Vy všetci ste stratená generácia") pre svoj prvý román *[[Slnko aj vychádza]].*

Okrem Hemingwaya, sú hlavnými predstaviteľmi tejto generácie umelci a spisovatelia ako Francis Scott Fitzgerald, T. S. Eliot, Gertrude Steinová, John Dos Passos, Sherwood Anderson, E.E. Cummings, Archibald MacLeish, Kay Boyle, Hart Crane, James Joyce, Olaf Stapledon, John Steinbeck, William Faulkner, Ford Maddox Ford, Djuna Barnes, Glenway Wescott, Waldo Peirce, Isadora Duncanová, Abraham Walkowitz, Ezra Pound, Alan Seeger, Henry Miller, Aldous Huxley, Malcolm Cowley, Louis-Ferdinand Céline, Erich Maria Remarque, J. R. R. Tolkien, C. S. Lewis, Sergej Sergejevič Prokofiev, Paul Hindemith, George Gershwin, Aaron Copland a Zelda Fitzgeraldová.   

## Referencie

## Externé odkazy
* http://www.discoverfrance.net/France/Paris/Paris_Hemingway2.shtml - Ľavý breh v Paríži


Kategória:Literárne hnutia
Kategória:Dôsledky prvej svetovej vojny
Kategória:Sociológia
Kategória:Etnológia
Zdeněk Ceplecha

**Zdeněk Ceplecha** (* 27. január 1929 - † 4. december 2009) bol český astronóm, ktorý sa zaoberal meteorickou astronómiou, najmä fyzikou meteorov. V roku 1984 získal Merillovu cenu od Národnej akadémie vied USA.

## Externé odkazy

* Článok na astro.cz

Kategória:Narodenia v 1929
Kategória:Úmrtia v 2009
Kategória:Českí astronómovia
Lidija Petrovna Ceraská

**Lidija Petrovna Ceraská** (; * 23. jún 1855, Astrachán, Rusko – † 22. december 1931) bola ruská astronómka, ktorý objavila 219 premenných hviezd.

Kategória:Ruskí astronómovia
Kategória:Ženy v astronómii
Kategória:Osobnosti z Astrachánu
Anabantoidei

***Anabantoidei*** sú podrad rýb radu ostriežotvarých (*Perciformes*).  

Vyznačujú sa prítomnosťou labyrintového orgánu, ktorý im umožňuje absorbovať vzdušný kyslík. Mnohé druhy tohto podradu sú obľúbenými akváriovými rybkami. Pri chove si vyžadujú voľný prístup ku hladine, pretože bez možnosti „nadýchnuť“ vzduch do labyrintového orgánu môžu trpieť až fatálnym nedostatkom kyslíka.

## Taxonómia
*Anabantoidei*:
* čeľaď lezivcovité (Anabantidae)
* čeľaď Helostomatidae
* čeľaď Osphronemidae v širšom zmysle

V minulosti namiesto čeľade Osphronemidae boli tieto tri čeľade:
* labyrintkovité (Belontiidae, Polyacanthidae) = teraz podčeľade Belontiinae, Macropodinae a Luciocephalinae [okrem Luciocephalus] 
* Osphronemidae v užšom zmysle = teraz podčeľaď Osphroneminae
* Luciocephalidae (len rod Luciocephalus) = teraz patrí do podčeľade Luciocephalinae

## Galéria

Image:Betta splendens 2 (Piotr Kuczynski).jpg|bojovnica pestrá (*Betta splendens*, čeľaď *Osphronemidae*, podčeľaď *[[Macropodinae]]*)
Image:Photos050306 032.JPG|gurama obrovská (*Osphronemus goramy*, čeľaď *Osphronemidae*, podčeľaď *[[Luciocephalinae]]*)
Image:Colisa lalia.jpg|koliza krpatá, (*Colisa lalia*, čeľaď *Osphronemidae*, podčeľaď *[[Luciocephalinae]]*)


## Iné projekty

Kategória:Ostriežotvaré
Pracovné právo

**Pracovné právo** je kodifikované odvetvie práva upravujúce vzťahy medzi ľuďmi pri uskutočňovaní ľudskej práce. Pracovné právo sa obyčajne zaraďuje do systému súkromného práva, ale má skôr zmiešaný charakter. Ten vyplýva predovšetkým z toho, že sa realizuje jednak v rovnocenných vzťahoch zakladaných dohodou – pracovnou zmluvou, ale zároveň má pracovné právo ochrannú funkciu premietajúc tak štátnu sociálnu politiku. Základná premisa súkromnoprávneho vzťahu – rovnocennosť – je tak narušená ochrannými normami, ktoré v Európe tradične chránia najmä zamestnanca. 

Pracovné právo sa najčastejšie rozdeľuje na individuálne a kolektívne. *Individuálne pracovné právo* sa zaoberá najmä pracovným pomerom s dôrazom na práva a povinnosti zamestnanca a zamestnávateľa pri jeho založení a zániku. *Kolektívne pracovné právo* upravuje vzťahy medzi kolektívom zamestnancov (organizáciou zamestnancov) a zamestnávateľom (alebo organizáciou zamestnávateľov). Pričom ide najmä o úpravu kolektívnych zmlúv, kolektívneho vyjednávania, štrajku.

#### Kolektívne vyjednávanie
Podľa zákona o kolektívnom vyjednávaní sa za kolektívne spory považujú spory o uzavretie kolektívnej zmluvy a spory o plnenie záväzkov z kolektívnej zmluvy. O kolektívny spor nejde, ak sa jedná o nároky jednotlivých zamestnancov.

## Zdroje
* HODÁLOVÁ, I. a kol. 2011. "Prípadové štúdie z pracovného práva a z práva sociálneho zabezpečenia".  Plzeň: Aleš Čeněk s.r.o., 2011, 283s. ISBN 978-80-7380-346-9.
* BARANCOVÁ, H. - OLŠOVSKÁ, A. 2009. "Slovak Labour Law". Plzeň: Aleš Čeněk s.r.o., 2009, 1. vydanie, 158s. ISBN 978-80-7380-220-2.
* MATLÁK, J. a kol. 2009. "Právo sociálneho zabezpečenia". Plzeň: Aleš Čeněk s.r.o., 2009, 383s. ISBN 978-80-7380-212-7.
* KRIŽAN V. - ŽOFČINOVÁ,  2013. "Pracovné právo pre neprávnikov". Plzeň : Vydavatelství a nakladatelství Aleš Čeněk, 2013, 207 s. ISBN 978-80-7380-445-9.
Polopriama reč

**Polopriama reč** je prvok mikrokompozície, súčasť pásma rozprávača, tvorí prechod medzi autorskou rečou a nevlastnou priamou rečou. Funkčne sa zbližuje s nevlastnou priamou rečou, ale je tesnejšie zviazaná s autorskou rečou. Odlišujú sa od seba najmä kategóriou slovesnej osoby. Polopriama reč je v 3. osobe. Rozprávač však výpoveď presne nereprodukuje, ale iba referuje, čo sa povedalo. 

Príklad: Emil darmo hovoril Galovi a strýcovi, že ani baran nemôže byť taký sprostý ako ...

Kategória:Literárne pojmy
Nevlastná priama reč

**Nevlastná priama reč** je prvok mikrokompozície, navonok vyzerá, že je to reč postavy, ale reprodukuje ju rozprávač, zhrnie ju do svojho prejavu. Najčastejšie sa používa 1. osoba singuláru, prípadne plurálu, doslovne reprodukuje reč postáv (voľakedy sa vyčleňovala apostrofmi)

Príklad: Nič ma neprekvapovalo, ani decká, čo sa stále vypytovali, koľko je hodín, strýčko.

Kategória:Literárne pojmy
Obchodná spoločnosť

**Obchodná spoločnosť** môže byť:
*všeobecne, najmä v histórii: spoločnosť (podnik) venujúca sa najmä obchodu (obchodu v pravom slova zmysle)
*v súčasnom stredoeurópskom práve: označenie niektorých druhov spoločností, pozri obchodná spoločnosť (právo)
BBC

**BBC** môže byť:
* v médiách:
** British Broadcasting Corporation, britská vysielacia spoločnosť, prevádzkovateľ verejnoprávnych rádií a televízií v Spojenom kráľovstve
** Banahaw Broadcasting Corporation, zaniknutá filipínska televízna spoločnosť
** Biwako Broadcasting Co., Ltd., televízna stanica v Japonsku
* vo vzdelávaní:
** Baptist Bible College, škola v Clarks Summit v Pensylvánii v USA
** Brisbane Boys' College, škola v Brisbane v Queenslande v Austrálii
*Biman Bangladesh Airlines, kód ICAO
*Brown, Boveri & Cie, bývalý švajčiarsky podnik
*Bulletin Board Code (BBCode), formátovacia syntax, podobná HTML
*Billionaire Boys Club (oblečenie), módna značka
*Bratislava Business Center, biznis centrum v Bratislave

## Pozri aj
*BBC Micro, jeden z prvých domácich počítačov z 80. rokov
Kuchyňa

* **Kuchyňa** môže byť:

*miestnosť na pravidelnú prípravu jedál alebo v širšom zmysle stravovacie stredisko, pozri kuchyňa (miestnosť)
*nábytok pre takúto miestnosť, pozri kuchyňa (nábytok)
*spôsob prípravy jedál a/alebo výsledok tohto spôsobu prípravy, pozri kuchyňa (druh varenia)
*obec na Slovensku, pozri Kuchyňa (okres Malacky)
*vojenské letisko pri obci Kuchyňa, pozri Letecká základňa Malacky
*vrch v Pohronskom Inovci, pozri Kuchyňa (vrch v Pohronskom Inovci)
*seriál na TV Markíza, pozri Kuchyňa (televízny seriál)
*vodná nádrž v rovnomernej obci, pozri Kuchyňa (vodná nádrž)

## Iné projekty
Mazurek Dąbrowskiego

**Mazurek Dąbrowskiego** je štátna hymna Poľskej republiky.

26. februára 1927 bola pod týmto názvom schválená Sejmom poľská tradičná pieseň *„Jeszcze Polska nie zginęła“* (*„Ešte Poľsko nezhynulo“*). Text napísal Józef Wybicki, autor hudby je neznámy. 

V rokoch 1918-1927 Poľsko nemalo oficiálnu hymnu a v tejto roli vystupovalo niekoľko tradičných piesní, okrem Mazurku Dąbrowskiego to boli:

* *Bogurodzica* (*Bohorodička* - najstaršia poľská náboženská pieseň, autorstvo je často mylne pripisované svätému Vojtechovi)
* *Boże coś Polskę* (*Bože, čo si Poľsko po dlhé storočia obklopoval leskom sily a chvály…*)
* *Rota* (Maria Konopnicka: *Prísaha* - *Neodvrhneme krajinu, odkiaľ náš rod…*)

## História vzniku
Pesnička vznikla v roku 1797 v Taliansku a bola prijatá* Legionmi Dąbrowského* (poľskej vojenskej jednotky v cudzine, ktoré dúfali, že budú môcť bojovať za obnovu nezávislosti Poľska). Melódia bola chytľavá a text bol neskôr zo solidarity k Poliakom preložený do 17 jazykov (nemčina, francúzština, angličtina, ruština, maďarčina, chorvátčina, slovenčina a iné). V revolučnom roku 1848 sa Mazurek Dąbrowského spieval na uliciach Viedne, Berlína i Prahy.

Na základe tejto piesne napísal slovenský spisovateľ Samuel Tomášik v roku 1834 s takmer identickou melódiou novú pieseň (najprv v češtine), ktorá sa na Všeslovanskom zjazde v Prahe v roku 1848 stala všeslovanskou hymnou pod názvom *Hej, Slované* a bola preložená do množstva slovanských jazykov. 

Lužickosrbská verzia *Hišće Serbstwo njezhubjene* bola národnou hymnou tohto národa do prvej svetovej vojny. 

Počas druhej svetovej vojny bola hymnou Slovenského štátu.

Po roku 1945 bola prijatá za štátnu hymnu Juhoslávie. 

## Poľský text

## Preklad súčasného textu do slovenčiny

*Ešte Poľsko nezhynulo<br />
*Dokiaľ my žijeme
*Čo nám cudzie násilie vzalo<br />
*Šabľou si späť vezmeme

*Na pochod, Dąbrowski,<br />
*Z talianskej zeme do Poľska
*Pod tvojím vedením<br />
*Spojíme sa s národom
 
*Prejdeme Vislu, prejdeme Vartu<br />
*Budeme Poliakmi
*Príklad dal nám Bonaparte<br />
*Ako máme víťaziť

*Na pochod...<br />
<br />
*Ako Czarniecki do Poznane
*Po švédskom zabratí<br />
*Kvôli záchrane vlasti
*Vrátime sa cez more<br />
<br />
*Na pochod...
 
*Už tam otec ku svojej Baši<br />
*Uplakaný vraví:
*"Len počúvaj, vraj naši<br />
*bubnujú."

*Na pochod…*

## Hudobná notácia
 \header {tagline = ""} \relative c' }
\score {\unfoldRepeats \relative c' }
\midi {}}

## Externé odkazy
* Stránky prezidenta Poľskej republiky , vrátane súboru mp3
* Článok o histórii piesne ''Hej, Slované!''

Kategória:Poľsko
Poľsko
Kategória:Poľské piesne
Jaffa (prístav)

right|thumb|Jaffa
**Jaffa** ( *Jáfá*, hebr.  *Jafo*) je starobylé prístavné mesto v Izraeli, dnes časť mesta Tel Aviv-Jafo.

V roku 1911 bola v Jaffe založená Palestínska národná strana. Bola jedným z miest nepokojov medzi Arabmi a Židmi, pôvodne bola samostatné arabské mesto.

## Iné projekty

Kategória:Tel Aviv
Kategória:Pútnické miesta
Veľké arabské povstanie

náhľad|Arabské povstanie v Palestíne proti Britom
**Veľké arabské povstanie** alebo **Arabská revolúcia v Palestíne** bola vlna národných nepokojov na území Britského mandátu v Palestíne v rokoch 1936 až 1939, ktorá sa začala dvíhať proti koloniálnej britskej vláde a v dôsledku zvýšeného prisťahovalectva Židov do Palestíny. 

Povstanie začalo 15. apríla 1936 útokom na konvoj nákladných áut na ceste z Nábulusu do Tulkarmu, počas ktorého útočníci zabili dvoch židovských vodičov, bezprostredne zomrel Israel Khazanm, ďalší Zvi Dannenberg zomrel o päť dní na to. 
Povstanie nepriaznivo ovplyvnila aj svetová hospodárska kríza (1933) a rozmach fašizmu v Európe (1936). Vedúcu úlohu v povstaní zohrali arabské strany zjednotené do Vysokej arabskej komisie pod vedením veľkého jeruzalemského muftiho Mohameda Amína al-Hussejního. Povstanie nebolo príliš úspešné. Bolo potlačené zásahom britských vojsk. 
Počas posledných 15 mesiacov povstania bolo 936 vrážd a 351 pokusov o vraždu, 2 115 útokov ostreľovačov, 472 bombových útokov, 364 prípadov ozbrojených lúpeží, 1 453 prípadov sabotáže proti vláde a obchodným spoločnostiam, 323 ľudí bolo unesených, 72 prípadov vydierania, 236 Židov zabitých Arabmi a 435 Arabov zabitých Židmi, väčšinou ochraňujúc osady, 1 200 rebelov zabitých políciou a vojskom a 535 ranených. 

## Referencie


## Pozri aj
Arabsko-izraelský konflikt

## Iné projekty
.

Kategória:Dejiny Palestíny
Kategória:Dejiny Izraela
Kategória:Arabsko-izraelský konflikt
Kategória:Medzivojnové obdobie
Folke Bernadotte

**Folke Bernadotte z Wisborgu** (* 2. január 1895, Štokholm, Švédsko – † 17. september 1948, Jeruzalem, Izrael) bol švédsky diplomat, potomok švédskych kráľov z dynastie Bernadotte. 

## Životopis
Bol synom švédskeho princa Oscara Carla Augusta (* 1859 – † 1953), ktorý bol synom kráľa Oskara II., a jeho manželky Ebby Munck af Fulkila (* 1858 – † 1946). Jeho manželkou bola Američanka Estelle Manville (* 1904 – † 1984).

V roku 1945 vyjednával s Heinrichom Himmlerom prepustenie 21 000 väzňov z nemeckých koncentračných táborov.

Od roku 1943 bol viceprezidentom  a od roku 1946 prezidentom švédskeho Červeného kríža.

Bernadotteho zavraždili radikálni sionisti z izraelskej teroristickej skupiny Lechi počas jeho služby v Palestíne, kde pôsobil ako vyjednávač Organizácie spojených národov.

## Referencie


## Iné projekty

## Externé odkazy
*Royal House of Sweden and Royal House of Norway (An Online Gotha)
*M. Friedman: The road to freedom. An essay by survivor of the holocaust. From "The memory project," United States Holocaust Memorial Museum
*Yehoshua Zettler
*Photo LIFE archive Bernadotte Palestine August 1948

Kategória:Bernadottovci
Kategória:Švédski diplomati
Kategória:Záchrancovia Židov počas holokaustu
Kategória:Obete atentátov
Kategória:Osobnosti zo Štokholmu
Kategória:Nositelia Radu bielej ruže
Tivadar Puskás

**Tivadar Puskás** (; * 17. september 1844, Pešť, Maďarsko – † 16. marec 1893, Budapešť) bol maďarský vynálezca, priekopník telefónu, vynálezca telefónnej ústredne.

## Životopis
Puskás odišiel po smrti otca v roku 1866 do Anglicka. Neskôr pracoval pre *Warnin Railway Construction Company* v Sedmohradsku, najprv ako zástupca spoločnosti, neskôr ako hlavný inžinier pri výstavbe tratí. Neskôr pri príležitosti svetovej výstavy vo Viedni založil Puskásovu cestovnú agentúru, ktorá sa stala štvrtou na svete a prvou v Strednej Európe.

Od roku 1873 pôsobil Puskás v USA, kde spolupracoval s Thomasom A. Edisonom. Ešte predtým si ale kúpil pozemok v Colorade, kde sa pokúšal nájsť zlato. Keď sa dopočul o vynáleze A.G.Bella, kúpil si jeden telefón, rozobral ho a snažil sa ho zdokonaliť. 
Podľa Edisona bol Puskás „*prvým človekom, ktorému napadla myšlienka na telefónnu ústredňu“*. Prvá ústredňa bola spustená do prevádzky na základe jeho plánov v roku 1878 v Bostone. Ďalšia bola postavená o rok neskôr v Paríži. Puskás pôsobil v Európe ďalšie štyri roky ako obchodný zástupca Edisona. Puskásovi tu pomáhal aj jeho brat Ferenc Puskás, s ktorým založili roku 1881 prvú ústredňu v Pešti. Roku 1886 minister Baross Gábor zoštátnil telefónnu sieť v Uhorsku a dal ju do prenájmu T. Puskásovi. 

R. 1887 predstavil Puskás nový typ ústredne, ktorá sa stala revolučnou vo vývoji telefónnych ústrední. Jeho nasledujúcim vynálezom boli *Telefonické správy*, ktoré v mnohom predznamenali budúce rozhlasové vysielanie. Túto službu spustil v rodnej Pešti. Jeho vynález údajne umožňoval počúvať program pol miliónom poslucháčov, kým Edisonov telefón to umožňoval len päťdesiatim.

R. 1890 si Puskás patentoval kontrolované explózie, používané v stavebníctve a o dva roky neskôr si patentoval už spomínané *Telefonické správy*.

Tivadar Puskás zomrel v pomerne mladom veku na srdcový infarkt. Správu o jeho smrti rozniesol jeho vynález *Telefonických správ*, ktorý predbehol rádiové vysielanie o plných 30 rokov.

## Haló
K Tivadarovi Puskásovi sa viaže aj prvé použitie výrazu „*Haló“* v telefonickom rozhovore. Vyslovil ho jednému z pomocníkov pri skúšaní ústredne. „*Hallom“* znamená v maďarčine „*počujem“*. Od vtedy sa tento výraz v angličtine rozšíril do celého sveta v podobe „*hallo/hello“*.

## Externé odkazy
* https://web.archive.org/web/20021030011302/http://www.geocities.com/bioelectrochemistry/puskas.html (anglicky)

Kategória:Osobnosti z Budapešti
Kategória:Maďarskí elektrotechnici
Kategória:Maďarskí vynálezcovia
Kategória:Pochovaní na cintoríne Kerepesi
Trolejbusová doprava

thumb|right|300px|Trolejbus typu 25Tr používaný v Bratislave

**Trolejbusová doprava** je doprava prevádzkovaná po vozovke pozemných komunikácií a jej vozidlá i zastávky sú veľmi podobné autobusovým. Od autobusovej dopravy sa trolejbusová doprava líši tým, že trolejbusy vyžadujú trakčné elektrické vedenie.

## Vznik a vývoj
300px|right|thumb|Moderný trolejbus vo Vancouveri
Trolejbusová doprava vznikla na začiatku 20. storočia ako kompromis medzi autobusovou a električkovou koncepciou. Vznikla v mestách, kde nebolo možné prevádzkovať klasickú električkovú trať. K masovému rozšíreniu trolejbusov došlo ako v Česko-Slovensku, tak aj v Európe v polovici 20. storočia. Potom ju rozvoj autobusovej dopravy takmer odkázal do múzea, ropná kríza však situáciu zmenila. Od 80. rokov sa začala trolejbusová doprava opäť rozširovať, väčšiu váhu získal aj argument, že je ekologicky šetrnejšia ako autobus a zároveň lacnejšia ako električka.

## Hodnotenie trolejbusovej dopravy
### Výhody
* ekologickosť
* lepšie jazdné vlastnosti (akcelerácia), než pri autobusoch
* lepšia manévrovateľnosť než pri električkách
* nižšie náklady na zriaďovanie nových tratí ako pri električkách
* nižšie prevádzkové náklady (za určitých okolností)

### Nevýhody
* závislosť na trolejovom vedenie, výnimkou je prevádzka na akumulátorové batérie a prevádzka na dieselový agregát
* závislosť na elektrickom prúde
* oproti električkám nižšia prepravná kapacita
* prísnejšie technické a právne podmienky prevádzkovania trolejbusovej dopravy, než pri autobusovej doprave

## Pozri aj
* Trolejbus
* Povrchová doprava
* Električková doprava
* Železničná doprava
* Autobusová doprava
* Mestská doprava
* Mestská hromadná doprava

## Externé odkazy
* Trolejbus.cz - Stránky o trolejbusoch v Česku
* Trolejbusy v Európe
Skvíz

**Skvíz** alebo **nátlaková hra** je bridžová technika, ktorá donúti súperov v koncovke zahodiť niektorú z najvyšších kariet a tak získať zdvih, či zdvihy vo farbe zahodenej karty. Skvíz väčšinou uplatňuje hlavný hráč proti obrancom, ale môže to byť aj naopak.

Skvíz sa používa aj vo whiste, ale častejšie sa používa a prepracovanejší je v bridži.

Skvíz operuje s princípom, v *n*-kartovej koncovke  s *n-1* kombináciou vysokých kariet,  dve ruky majú jeden potencionálny zdvih.

Ukážka jednoduchého skvízu.

Juh vynesie trefové eso a Západ je v srdcovo pikovom skvíze - ak zahodí srdcové eso, hlavný hráč zahodí pikového dolníka a získa všetky zvyšné zdvihy, ak západ zahodí pik, hlavný hráč zahodí srdce a zase získa všetky zdvihy.

Toto je pozičný skvíz. Ak by si východ a západ vymenili karty, skvíz by nefungoval.

Ak by v koncovke bolo nasledujúce rozloženie kariet, skvíz by nefungoval. Na trefové eso z juhu, západ zahodí káro a nie je v skvíze.

## Klasifikácia skvízov

Existuje niekoľko klasifikácii skvízov. 

* Podľa fungovania skvízu:
****Automatický** skvíz, hociktorý súper bude skvízovaný.
****Pozičný** skvíz, iba jeden zo súperov je skvízovaný.
* Podľa počtu skvízovaných súperov:
****Jednoduchý**, keď len jeden súper je skvízovaný
****Dvojitý**, keď obaja súperi sú skvízovaní
* Podľa počtu skvízovaných farieb:
****Dvojfarebný** skvíz
****Trojfarebný** skvíz
****Jednofarebný skvíz**
* Podľa spôsobu zisku:
****Materiálny** skvíz, súperi odovzdajú zdvih priamo
****Nemateriálny** skvíz, súperi sa dostanú do strategickej pozície, extra zdvih, sa zmaterializuje neskôr. Napríklad súper musí zahodiť kartu, ktorá hlavnému hráčovi poskytne vstup alebo zahodí odchodovú kartu.

### Pseudo skvíz
Ako z názvu vyplýva, nie je to skutočný skvíz. Hráč si iba myslí, že je skvízovaný a tak často zahodí nesprávnu kartu.
Kategória:Bridž
Koľajová doprava

thumb|Železničná výhybka

**Koľajová doprava** je druh dráhovej dopravy, pozemnej alebo podzemnej. Využíva koľaje, obyčajne zostavené z dvoch koľajníc, ktoré vedú koľajové vozidlá po pevnej dráhe. Prevažujúcim druhom koľajovej dopravy je železničná doprava.

Ďalšími druhmi koľajovej dopravy sú metro a električková doprava. Tieto druhy dopravy väčšinou bývajú súčasťou mestskej hromadnej dopravy.

Patrí sem aj pozemná lanovka, priemyselná železnica napríklad v baniach a lomoch, prípadne koľajové mechanizmy strojov a zariadení, napríklad na pohyb žeriavov alebo pracovnej plošiny.

Hlavnou výhodou koľajovej dopravy oproti cestnej doprave je vysoká energetická účinnosť, pretože kolesá majú pri pohybe nízky valivý odpor. Nevýhodou je nutnosť náročnejšej infraštruktúry a viazanosť dopravy iba na túto infraštruktúru.

Okrem najobvyklejšieho systému železného dvojkolia na železných koľajniciach boli vykonávané aj pokusy s vlakmi na gumových kolesách, vzduchovom vankúši alebo jednokoľajové systémy. Na magnetických dráhach Maglev sú vlaky nad koľajami držané magnetickým poľom.

## Iné projekty
.
Pozemná lanovka

[right|thumb|Lanová dráha vo [Švajčiarsko|Švajčiarsku ]]
[right|thumb|300px|Lanová dráha na [Montmartre v Paríži]]

**Pozemná lanovka** alebo **pozemná lanová dráha** je nevisutá lanovka s lanovým pohonom vozíka (vozíkov) pohybujúceho sa po koľajovej trati, spravidla s jednostranným sklonom so stúpaním nad 10 %.

Slúži na dopravu, ak je potrebné prekonať veľké stúpanie. Často je samotná lanovka turistickým lákadlom a jazda lanovkou je považovaná za nevšedný zážitok. Okrem pozemnej lanovky existujú aj visuté lanovky, ktorých kabíny alebo sedačky sú zavesené na lanách.

Lanovka má vždy najmenej dve stanice, hornú a dolnú. Niektoré lanovky môžu mať po ceste i ďalšie stanice.

Pri lanovke obyčajne stúpanie nebýva väčšie ako 45 stupňov. Niektoré zariadenia však sú na rozmedzí medzi lanovkou a výťahom.

Na pozemnej lanovke sú obyčajne dve vozidlá pohybujúce sa po koľajach každý opačným smerom. Trať môže byť v celej dĺžke dvojkoľajová, alebo vo väčšine dĺžky jednokoľajová a na vyhnutie je uprostred dĺžky výhybňa s dvoma Abtovými výhybkami.

Iným spôsobom, ako umožniť koľajovému vozidlu jazdu po strmšej dráhe, je ozubnicová dráha.

## Niektoré pozemné lanovky

## Pozri aj
* Lanovka
* Visutá lanovka
* Sedačková lanovka
* Lyžiarsky vlek
* Výťah
* Ozubnicová dráha

## Iné projekty

## Externé odkazy
* Pozemná lanovka na Hrebienok, fotky
* Pozemná lanovka na Hrebienok, video QuickTime 3,2MB
* Lanová dráha na Petřín  (Bohumil Dušek, časopis Senát 3/2003)
* o lanovke na Petřín 
* Lanová dráha na Petřín, fotky 
* Lanová dráha Diana, Karlovy Vary

Kategória:Lanovky
Kategória:Koľajová doprava
Harry Potter a Polovičný princ (kniha)

left|80px***Harry Potter a Polovičný princ*** () je šiesty diel románovej série J. K. Rowlingovej o čarodejníckom učňovi Harry Potterovi. Vyšiel 16. júla 2005.

Šiesty diel potterovskej ságy sa odohráva v pomerne inej atmosfére ako minulý diel. Každý vie, že Harry Potter hovoril pravdu. A vedia to aj Voldemort a Smrťožrúti. Severus Snape zabije Dumbledora. Remus Lupin  sa ožení s Nymphadorou Tonksovou. A Severus Snape konečne odhalí svoju idetitu - je smrťožrút.

Kategória:Harry Potter
Kategória:Knihy z 2005
Kategória:Sfilmované knihy
Hormoaning

***Hormoaning*** je EP skupiny Nirvana. Tento minialbum vyšiel 5. februára 1992 ako promo k sérii koncertov v Austrálii a Japonsku.

## Zoznam skladieb
# „Turnaround“ (Devo) – 2:21 
# „Aneurysm“ (Cobain/Nirvana) – 4:49 
# „D7“ (The Wipers) – 3:47 
# „Son of a gun“ (The Vaselines) – 2:50 
# „Even in his youth“ (Cobain/Nirvana) – 3:07 
# „Molly´s lips“ (The Vaselines) – 1:53 

Kategória:EP skupiny Nirvana
Kategória:EP z 1992
Ryža (potravina)

thumb|Ryža siata

**Ryža** sú plody druhov ryža siata (Oryza sativa) alebo Oryza glaberrima z rodu ryža.

Pochádzajú pôvodne z tropickej a subtropickej južnej a juhovýchodnej Ázie a Afriky. Spolu poskytujú viac ako pätinu (1/5) kalórií konzumovaných ľuďmi (Smith, Bruce D. *The Emergence of Agriculture*. Scientific American Library, A Division of HPHLP, New York, 1998).

Hovorový názov divá ryža môže byť:
* označenie pre divé druhy rodu ryža
* alternatívny názov tzv. „indiánskej ryže“, teda rodu Zizania

Ryža je jednoročná bylina rastúca do výšky 1–1,8 m, prípadne viac, s dlhými štíhlymi listami dlhými 50–100 cm a 2–2,5 cm širokými. Semeno tvorí zrno dlhé 5–12 mm a hrubé 2–3 mm.

## Produkcia
Najväčšími producentmi ryže sú ázijské krajiny. Okrem nich sa ryža produkuje najmä v Brazílii, USA, Egypte a Nigérii. Pokusy s jej pestovaním boli v povojnovom období aj v Česko-Slovensku v regióne Zemplín.

## Referencie

## Iné projekty

Kategória:Obilniny
Ida Haendelová

**Ida Haendelová** (* 15. december 1928, Chełm, Poľsko† 1. júl 2020, Miami, Florida, USA) bola britská huslistka poľského pôvodu.

## Životopis
O hru na husle sa pokúšala na nástroji svojej sestry už ako trojročná. Hru na husle začala študovať ako šesťočná u Mieczyslawa Michalowicza na *Konzervatóriu Frederika Chopina* vo Varšave, kde ako sedemročná debutovala a ako desaťročná vyhrala *Hubermanovu cenu*. 

V roku 1935 sa rodina presťahovala do Londýna, kde Ida študovala u Carla Flescha, ktorý bol z jej hry tak nadšený, že sa ponúkol vyučovať ju zadarmo. Okrem toho začala brať v tom čase aj hodiny od Georga Enescu v Paríži. Od roku 1939 bola Haendelová britskou štátnou občiankou. V roku 1952 sa presťahovala aj s rodinou do Kanady, ale ostala britskou občiankou, a v roku 1979 do Miami v USA.

Nahrala nespočetné množstvo nahrávok diel od J.S. Bacha po Henrika Wieniawského.

## Koncertná činnosť
Počas vojny hrala pre britských vojakov, vo fabrikách a pre prominentov. Po roku 1945 začala jej  kariéra v USA, potom v Izraeli a hneď na to po celom svete. Popri štandardnom repertoári sa venovala vždy komponistom krajiny v ktorej žila ako aj novým či zabudnutým dielam Benjamina Brittena, Maxa Regera, Luigiho Dalapiccolu alebo švédskeho skladateľa Allana Petterssona, ktorý jej venoval aj svoj 2. husľový koncert.

## Ocenenia
* Commander of the British Empire
* čestný doktorát Royal College
* 1982 Sibeliova cena

## Referencie


## Iné projekty

## Externé odkazy
* Ida Haendel na discogs.com
* 
* Patrons of Exceptional Artists
* Ida Haendel plays the Sibelius Violin Concerto

## Zdroj
* http://www.jose-sanchez-penzo.net/ihaendel.html 
* *Jahrhundert Geiger* od Haralda Eggebrechta, 2006
* [Ida Haendelová hrá Poeme od Chaussona [YouTube]-Video]

Kategória:Britskí huslisti
Novela

**Novela** môže byť:
* v literatúre: 
** kratší epický literárny prozaický útvar, pozri novela (literatúra)
** názov Goetheho diela, pozri Novela (Goethe)
* v práve: nová norma pozmeňujúca alebo doplňujúca staršiu právnu normu, pozri novela (právo)
Ryža

**Ryža** môže byť:
*v taxonómii: slovenský názov latinského rod Oryza, pozri ryža (rod)
*v potravinárstve: plody (len) druhov *Oryza sativa* (ryža siata) a *Oryza glaberrima*, pozri ryža (potravina)
Oryzeae

**Oryzeae** je rastlinná skupina (tribus) z podčeľade Ehrhartoideae z čeľade lipnicovité. 

Patrí do nej približne 12 rodov a 70 druhov. Rastú v tropických a miernych oblastiach sveta. Oryzeae je najväčšia skupina podčeľade Ehrhartoideae - obsahuje viac ako polovicu tak rodov, ako aj druhov tejto podčeľade.

## Systematika

*skupinka: Orizinae
**rod tajnička (Leersia)
**rod ryža (Oryza) - vrátane rodu Porteresia
*skupinka: Zizaniinae
**rod Zizania - "divá ryža"
**rod Luziola
**rod Zizaniopsis
**rod Hygroryza
**rod Chikusichloa
**rod Rhynchoriza
**rod Potamophila

V roku 1974 bola navrhnutá tretia skupinka (Luziolinae), novšie výskumy jej existenciu však zamietli. Staršie delenia pozri tu: http://www.amjbot.org/cgi/content/full/92/9/1548/T3 

## Iné projekty

## Externé odkazy
*http://www.amjbot.org/cgi/content/full/92/9/1548#T3 

Kategória:Lipnicovité
Arkadij a Boris Natanovič Strugackovci

náhľad|Boris Strugackij
Bratia **Arkadij Natanovič Strugackij** (* 28. august 1925, Batumi – † 12. október 1991, Moskva) a **Boris Natanovič Strugackij** (* 15. apríl 1933, Leningrad – † 19. november 2012) boli ruskí spisovatelia sci-fi.

Preslávili sa románmi ako *Piknik pri ceste* (sfilmoval *[[Andrej Tarkovskij]]* pod názvom *[[Stalker (film)|Stalker]]*), *[[Poludnie 22. storočia]]*, *[[Ťažké je byť bohom]]*, *[[Ničivá vlna]]*, *[[Špunt (kniha)|Špunt]]* (tieto knihy okrem *Stalkera* sa odohrávajú vo svete *Poludnia 22. storočia* - nazvaného podľa poviedkového zborníka). Písali aj humornejšie poňaté diela, napríklad novely *[[Pondelok sa začína v sobotu]]* a nadväzujúcu *[[Rozprávka o Trojke|Rozprávku o Trojke]]*.

Hrdinovia Strugackovcov nie sú žiadni veľkí hrdinovia. Prežívajú veľké dilemy, ktoré nemusia ovplyvniť iba ich, ale hoc aj celý národ, ktorý si to ani neuvedomuje. Strugackí sú jedni zo zakladateľov moderného žánru *[[sci-fi]].* 

## Dielo (doslovné preklady názvov)

* Planéta purpurových mračien 
* Cesta na Amalteu (po česky v zbierke poviedok "Druhé poviedky z vesmíru") 
* Tachmasib letí k Saturnu 
* Dravci môjho storočia (po česky v knihe "Miliardu let před koncem světa")
* Pokus o útek (po česky v antológii sci-fi "Experiment člověk") 
* Poludnie 22. storočia 
* 1973 - *[[Planéta pre Panťanov]]* (*Malyš*) 
* Ničivá vlna 
* Les 
* Ťažké je byť bohom 
* Chlapík z pekla (po česky v zbierke poviedok "Chlapík z pekla") 
* Obývaný ostrov (po česky v knihe "Miliardu let před koncem světa") 
* *[[Slimáčik na úbočí]]*
* *[[Chrobák v mravenisku]]* (*Žuk v muravejnike*) 
* *[[Vlny tíšia vietor]]* 
* Miliardu rokov pred koncom sveta 
* 1978 - *[[Zvonka]]* (*Izvne*) 
* 1978 - *[[Stalker (kniha)|Stalker]]* (*Piknik na obočine*) 
* 1986 - *[[Chromý osud]]* (*Chromaja suďba*)
* 1987 - *[[Čas dažďov]]* (*Vremja dožďa*), v rámci knihy „Chromý osud“, kapitoly sa prelínajú) 
* Mesto zasľúbených 
* *[[Pondelok sa začína v sobotu]]* (*Ponedeľnik načinajetsia v subbotu*)
* Rozprávka o Trojke (po česky v knihe "Vlny ztišují vítr") 
* Druhá invázia Marťanov (po česky v antológii sci-fi "Pozemšťané a mimozemšťané") 
* Povesť o priateľstve a nepriateľstve 
* Hotel u mŕtveho alpinistu

### Po slovensky
* 1972 - Hotel U zabitého alpinistu, vydavateľstvo Smena, edícia Dobrodružné romány (č.198) 
*1976 - *[[Planéta pre Panťanov]]*, vydavateľstvo Tatran 
* 1984 - *[[Slimáčik na úbočí]]*, Vydavateľstvo Obzor
* 1986 - *[[Chrobák v mravenisku]]*, Východoslovenské vydavateľstvo
* 1987 - *[[Zvonka]]* a *[[Stalker (kniha)|Stalker]]* v jednej knihe s názvom *Stalker*, vydavateľstvo Smena, edícia Labyrint
* 1988 - *[[Pondelok sa začína v sobotu]]*, vydavateľstvo Mladé letá 
* 1989 - *[[Vlny tíšia vietor]]*, Východoslovenské vydavateľstvo
* 1990 - *[[Chromý osud]]* a *[[Čas dažďov]]* v jednej knihe s názvom *Chromý osud*, vydavateľstvo Obzor 

Kategória:Narodenia v 1925
Kategória:Narodenia v 1933
Kategória:Úmrtia v 1991
Kategória:Ruskí spisovatelia
Vitoľd Karlovič Ceraskij

**Vitoľd Karlovič Ceraskij** (* 9. máj 1849, Sluck, cárske Rusko (dnes Bielorusko) – † 29. máj 1925) bol ruský astronóm, jeden z priekopníkov využitia fotografie v astronómii. Založil moskovskú školu astrofotometrie.

Kategória:Narodenia v 1849
Kategória:Úmrtia v 1925
Kategória:Ruskí astronómovia
Vladimir Platonovič Cesevič

**Vladimir Platonovič Cesevič** (* 11. október 1907 – † 28. október 1983) bol ruský astronóm, ktorý sa zaoberal najmä štúdiom premenných hviezd. Medzi prvými začal študovať zmenu jasnosti umelých družíc Zeme s cieľom využiť pozorovania na štúdium horných vrstiev atmosféry.

Kategória:Narodenia v 1907
Kategória:Úmrtia v 1983
Kategória:Ruskí astronómovia
Nikolaj Jakovlevič Cinger

**Nikolaj Jakovlevič Cinger** (* 19. apríl 1842 – † 16. október 1918) bol ruský astronóm a geodet, ktorý sa zaoberal určovaním času. Je autorom mnohých kníh o astronómii a geodézii.

Kategória:Narodenia v 1842
Kategória:Úmrtia v 1918
Kategória:Ruskí astronómovia
Kategória:Ruskí geodeti
Kategória:Ruskí autori náučnej literatúry
Kategória:Držitelia Radu svätej Anny
Kategória:Nositelia Radu svätého Vladimíra
Ryža siata

náhľad|Ryža siata
náhľad|Muž na ryžovom poli

**Ryža siata** (lat. *Oryza sativa* L., 1753) je bylina z rodu ryža, čeľade lipnicovitých, pôvodom z tropickej a subtropickej juhovýchodnej Ázie, kde rastie v barinách. Jej kultúrne odrody patria k najdôležitejším obilninám sveta.

## Nomenklatúra
**''Oryza sativa'' [[Carl Linné|L.]],  1753**

## Systematika
Delí sa na dva poddruhy:
* ryža siata veľkozrnná (Oryza sativa sativa) - zrná dlhé až 7 mm
* ryža siata drobnozrnná (Oryza sativa brevis)

## Kultivary
Dnes poznáme vyše 10 000 kultivarov ryže siatej. Horské kultivary pestované na terasovitých políčkach (až do výšky ) sú menej náročné na pestovanie, menej výnosné, ale chutnejšie. Barinné kultivary poskytujú vyššie úrody, ale sú náročnejšie na pestovanie. 

## Opis
Je to jednoročná bylina, dorastajúca do výšky 11,8 m, výnimočne aj viac, s dlhými tenkými listami dlhými 50100 cm a širokými 22,5 cm. Steblá sa hore rozvetvujú do súkvetia (metliny) s celkovou dĺžkou 3050 cm, tvoreného sústavou drobných, krátko stopkatých jednokvetných kláskov. Každý klások má dve malé plevy, dve veľké článkovito vzduté, kožovité, plevice, vrchný semenník s dvomi bliznami a šiestimi tyčinkami. Plody sú zrná (obilky) 512 mm dlhé a 23 mm v priemere. Po opelení a dozretí semenníkov na obilky sa pôvodne vzpriamená metlina vlastnou váhou ohne.

## Význam
Neolúpané zrno ryže siatej obsahuje 12 % vody, 10 % bielkovín, 2 % tuku, 62 % škrobu, 10 % celulózy a vitamíny radu B. Ryža je základnou potravinou pre vyše polovicu ľudstva. Okolo 90 % ryže sa vyrobí v Ázii. Pri pestovaní ryže je stále vysoký podiel ľudskej práce, pretože sa sadí spravidla ručne. 

Medzi ryžami siatymi veľkozrnnými sú kultivary, ktorých zrná sú obzvlášť bohaté na škrob a cukor a pri varení sa rozvárajú na kašu. Z nich sa vyrába alkohol (saké, arak), lepidlá a japonské ryžové koláčiky. Z ryžovej slamy sa pletú rohože a podobné výrobky. Sklovité kultivary pri varení napúčajú, vyrába sa z nich múka, škrob a klíčkový olej. Z ich slamy sa vyrába tenký, cigaretový papier. 

## Ryža na Slovensku
Prvé pokusy s pestovaním ryže na Slovensku sa uskutočnili v 18. storočí za Márie Terézie. Neskôr sa pokusne pestovala v roku 1948 na juhozápadnom Slovensku v Kolárove a na východnom Slovensku, v roku 1956 bolo vysiatych 15 ha. Ukázalo sa, že Slovensko nemá vhodné podnebie na pestovanie ryže.

## Iné projekty

Kategória:Obilniny
Kategória:Lipnicovité
Stalker

**Stalker** môže byť:

* kniha bratov Strugackovcov z roku 1978, pozri Stalker (kniha)
* kniha Larsa Keplera, pozri Stalker (Lars Kepler)
* film režiséra Andreja Tarkovského z roku 1979, pozri Stalker (film)
* epizóda z TV seriálu C.S.I.: Kriminálka Las Vegas, pozri Stalker (epizóda z CSI Las Vegas)
* počítačová hra z roku 2007, pozri S.T.A.L.K.E.R.:Shadow of Chernobyl
* počítačová hra z roku 2008, pozri S.T.A.L.K.E.R.: Clear Sky
* počítačová hra z roku 2009, pozri S.T.A.L.K.E.R.: Call of Pripyat
* osoba cielene a patologicky prenasledujúca a obťažujúca inú osobu, pozri Stalking
Prevodovka

náhľad|Prevodovka ford (70. roky 20. stor.)

**Prevodovka** je technická realizácia prevodového mechanizmu vo forme samostatného podsystému strojov. Prevodovky sa používajú tam, kde je potrebné prispôsobiť charakteristiku pohybu poháňajúceho zariadenia (napríklad motora) požadovanej charakteristike pohybu pracovného stroja (napríklad otáčky frézy pri obrábaní), alebo podmienkam prevádzky (napríklad jazda automobilu do kopca). 

## Rozdelenie
Tak, ako existuje množstvo typov prevodových mechanizmov, existuje aj množstvo typov prevodoviek. Preto nižšie uvedené rozdelenie nie je úplné.

Rozdelenie podľa konštrukcie:
# Mechanické prevodovky - na premene pohybu sa podieľajú len mechanické časti.
#* Prevodovky s ozubenými kolesami - tvoria významnú skupinu prevodoviek a sú používané v rôznych technických oblastiach napríklad v dopravných prostriedkoch, obrábacích strojoch. Menia vstupný rotačný pohyb na rotačný pohyb so všeobecne inou uhlovou rýchlosťou a točivým momentom. Bežné typy prevodoviek umožňujú nastaviť jeden z niekoľkých rôznych prevodových stupňov. Tieto sa ďalej podľa charakteristiky pohybu rozdeľujú na:
#** predlohové prevodovky - ozubené kolesá vykonávajú iba rotačný pohyb okolo pevných osí.
#** planétové prevodovky - časť ozubených kolies vykonáva všeobecný pohyb zložený z otáčania okolo čapu unášača, ktorý vykonáva tiež rotačný pohyb. 
# Hydromechanické prevodovky - na premene pohybu sa podieľajú mechanické aj hydraulické časti. 

## Špeciálne typy prevodoviek
Pre špecifické účely boli skonštruované niektoré špeciálne typy prevodoviek:
* rozdeľovacie prevodovky - rozdeľujú vstupný pohyb na viac miest(najčastejšie dve), majú jeden stupeň voľnosti. Príkladom je rozdelenie pohonu medzi prednú a zadnú nápravu vozidla.
* diferenciálna prevodovka - rozdeľujú vstupný pohyb na viac miest s dvoma stupňami voľnosti. Príkladom je rozdelenie pohonu na ľavé a pravé koleso nápravy.
* reduktor - je určený na zníženie otáčok vstupného hriadeľa.
* multiplikátor - je určený na zvýšenie otáčok vstupného hriadeľa.

## Zdroje
* Ikrinský A.: *Mechanické a hydraulické prevody*. Vydavateľstvo STU v Bratislave. 1994. 
* Jančina J., Pekárek F.: *Mechanika II - Kinematika*. Alfa, Bratislava 1987.

## Iné projekty

Kategória:Konštrukcia obrábacích strojov
Rekuperácia (dopravný prostriedok)

**Rekuperácia** je proces premeny časti kinetickej energie dopravného prostriedku naspäť na využiteľnú energiu pri brzdení. Táto energia by bola inak stratená vo forme tepla.

Pri elektrodynamickom brzdení sa táto energia  buď ukladá do akumulátorov priamo v dopravnom prostriedku alebo sa vracia do napájacej sústavy na rozdiel od elektrodynamického brzdenia bez rekuperácie, kedy sa získaná energia márni v odporníkoch.

Rekuperácia sa používa hlavne pri koľajových vozidlách s elektrickou trakciou, ako napríklad električky, metro, elektrické jednotky a elektrické lokomotívy, ale je možné sa s ňou stretnúť aj pri cestných vozidlách alebo s hybridnou trakciou, napríklad hybridné lokomotívy, alebo v elektromobiloch a automobiloch s hybridným pohonom.

Výhodou rekuperácie je úspora energie a zníženie strát, pretože sa energia spotrebovaná na uvedenie vozidla do pohybu čiastočne získava späť. Úspora sa prejavuje v mestskej a prímestskej doprave, alebo pri posune na železnici, kedy dochádza často k zastaveniu a rozbehu vozidla a okrem toho je jednoduché získanú energiu okamžite využiť. Výhody sa uplatnia napríklad pri bežných osobných, ale hlavne nákladných vlakoch, ktoré majú hmotnosť rádovo tisíce ton a pri ich brzdení je možné získať relatívne najviac energie späť.

Elektrodynamicky sú brzdené iba hnané nápravy spojené s trakčným elektromotorom, napríklad lokomotívy. Takto sú brzdené aj mnohé piestové motorové lokomotívy na fosílne palivá s elektrodynamickým prenosom výkonu, energia však nie je vracaná do siete, ale likvidovaná v tepelných odporníkoch na streche lokomotívy.

Na tratiach ŽSR nie je rekuperácia dovolená. Podľa údajov z roku 2015 je však *spustenie rekuperácie na oboch systémoch AC/DC do bežnej prevádzky [...] v štádiu riešenia a prípravy. V blízkej budúcnosti sú plánovane merania a skúšky pre povolenie rekuperácie na vybraných úsekoch.“*

Problémom je nutnosť získanú energiu uložiť alebo okamžite spracovať ďalej. Z prevádzkového hľadiska je najjednoduchšie energiu uložiť do akumulátorov a potom ju použiť napríklad pri opätovnom rozbehu, toto riešenie však vyžaduje akumulátorové batérie, ktoré výrazne zvyšujú hmotnosť vozidla a majú obmedzenú kapacitu. Ďalším riešením je energiu vrátiť späť do trakčnej siete prostredníctvom trolejového vedenia alebo prostredníctvom napájacej koľajnice. To vyžaduje, aby bol v danom napájacom obvode prítomný iný dopravný prostriedok, ktorý túto energiu spotrebuje, alebo aby trakčná sieť bola schopná energiu akumulovať, napríklad pomocou akumulátorovej batérie alebo pomocou zotrvačníka.

V určitých prípadoch sa táto energia vracia do elektrickej rozvodnej siete prostredníctvom polovodičových meničov. Používa sa to iba v prípade, že je to ekonomicky výhodné.

## Referencie

## Pozri aj
* Elektrodynamická brzda

Kategória:Energetika
Kategória:Elektrotechnika
Kategória:Ekológia v doprave